Ir-Regolament tal-Kummissjoni (KEE) Nru 921/89
tal-10 ta’ April 1989
li jemenda Regolament (KEE) Nru 890/78 li jistipula regoli dettaljati għaċ-ċertifikazzjoni tal-hops
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1696/71 tas-26 ta’ Lulju 1971 dwar l-organizzazzjoni komuni tal-kummerċ tal-hops [1], kif l-aħħar emendat bir-Regolament (KEE) Nru 3998/87 [2], u partikolarment Artikolu 2(5) tiegħu,
Billi, biex ikun iddeterminat il-proporzjoni ta’ weraq tal-hops, zkuk u skart, bis-saħħa ta’ Regolament tal-Kummissjoni (KEE) Nru 890/78 [3], kif l-aħħar emendat bir-Regolament (KEE) Nru 3994/88 [4], kien assuma li d-densità ta’ skart ta’ hops u lupulin huma identiċi; billi issa huwa possibbli li tkun determinata r-relattività bejn id-densitajiet rispettivi tagħhom; billi l-metodu ta’ kalkolazzjoni użat għal dak l-iskop għandu għahekk ikun speċifikat;
Billi, bis-saħħa ta’ Artikolu 7 tar-Regolament (KEE) Nru 890/78, l-ippakkjar li fih il-prodotti jkunu mqiegħda fis-suq għandu jkollu, wara li jkun ġie ssiġillat, marki li jagħtu d-dettalji meħtieġa; billi, biex tkun evitata l-possibbiltà ta’ abbuż, dispożizzjoni għandha ssir għal marki bħal dawk li jkunu mwaħħla wkoll fuq il-pakki jew kaxxi tat-trab jew estratt fil-pakkett; billi r-Regolament (KEE) Nru 890/78 għandu jkun emendat kif xieraq;
Billi l-miżuri li hemm dispożizzjoni dwarhom f’dan ir-Regolament huma bi qbil ma’ l-opinjoni tal-Kumitat ta’ Ġestjoni tal-Hops,
ADOTTA DAN IR-REGOLAMENT:
Artikolu 1
Regolament (KEE) Nru 890/78 huwa emendat kif ġej:
1. Fit-tielet paragrafu ta’ punt Ċ.1 f’Anness II,
"L-iskart u l-lupulin ma jistgħux ikunu mifruda. Il-perċentwali relattiv ta’ kull wieħed għandu għalhekk ikun stmat b’kalkolu oġġettiv tal-kulur, u l-piż ikun ikkalkulat billi tassumi li d-densità tagħhom tkun identika."
Għandu jkun mibdul b’dan:
"Huwa ferm diffiċli li tissepara l-iskart u l-lupulina eżattament. B’dana kollu, huwa possibbli, bl-użu ta’ għarbiel b’toqob tad-daqs ta’ 0,8 millimetri, li jkun iddeterminat bejn wieħed u ieħor il-proporzjon relattiv ta’ l-iskart u l-lupulin.
Meta jkun qiegħed jiġi stmat il-proporzjoni ta’ lupulin, għandu jittieħed akkont li d-densità tal-lapulin hija erba’ darbiet akbar minn dik ta’ l-iskart."
2. F’punt (d) ta’ Anness IV, "u fuq kull pakkett jew kaxxa tat-trab jew estratt f’pakketti ssiġillati" huwa miżjud wara "stampar fuq il-pakkett issiġillat".
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika b’effett mis-sena tal-ħsad tal-hops 1989.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta’ April 1989.